ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 19.12.2017
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 225 din 15 decembrie 2017, la şedinţă sunt prezenţi 14 consilieri din totalul de 14 consilieri în funcţie. Este absent domnul consilier Torjoc Dănuț Ioan; d-na secretar Dorina Ilea, precizează că domnul consilier Toader Timiș a anunțat că nu poate participa la şedinţa ordinară din motive obiective, drept urmare această absență este motivată.

La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc, doamna Spătar Nicoleta consilier din cadrul Biroului Finanțe – Contabilitate, doamna Valeria Pituț, referent în cadrul Compartimentului Impozite şi Taxe, doamna Angelica Gozman – Pop, consilier în cadrul Compartimentului Impozite şi Taxe, doamna Tudora Mihuța, consilier în cadrul Compartimentului Urbanism și Protecția Mediului, doamna Mariana Lokovey, consilier în cadrul Compartimentului Urbanism și Protecția Mediului, și domnul Ilie Olari, consilier în cadrul Compartimentului Administrarea Domeniului Public și Privat.

Preşedintele de ședință, domnul consilier Ciprian Mihai Fechetea, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

   Înainte de a se trece la ordinea de zi propriu zisă, d-na secretar Dorina Ilea supune spre aprobare procesele - verbale ale şedinţelor anterioare, respectiv, procesul verbal al ședinței ordinare din data de 24.11.2017 și procesul verbal al ședinței extraordinare din data de 11.12.2017. Nefiind probleme asupra conţinutului acestora, se supune la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 158 din 19.12.2017 privind aprobarea proceselor verbale ale şedinţelor anterioare ale consiliului local.

Președintele de ședință, prezintă proiectul ordinii de zi:

1. Proiect de hotărâre privind stabilirea impozitelor și taxelor locale pe anul 2018.

Inițiator: Primar Ioan Mărcuș

2. Proiect de hotărâre privind aprobarea scutirii de impozit pe teren și construcții pentru doamna Văscan Marioara pe anul 2018.
Inițiator: Primar Ioan Mărcuș

3. Proiect de hotărâre privind atribuirea de denumiri de străzi.

Inițiator: Primar Ioan Mărcuș

4. Proiect de hotărâre privind aprobarea Planului Urbanistic Zonal „Schimbare destinatie teren si lotizare pentru locuinte cu functiuni complementare”, beneficiari Mirze Alexandru si Paina Corina Anina – localitatea Sîntandrei, comuna Sîntandrei”.

Inițiator: Primar Ioan Mărcuș

5. Proiect de hotărâre privind aprobarea Planului Urbanistic Zonal „Lotizare teren pentru locuințe cu funcțiuni complementare”, beneficiar Opre Gabriel Sandu.

Inițiator: Primar Ioan Mărcuș

6. Proiect de hotărâre privind reactualizarea comisiei de inventariere a bunurilor care alcătuiesc domeniul public și privat al comunei Sîntandrei și aprobarea Regulamentului de desfășurare a inventarierii patrimoniului.

Inițiator: Primar Ioan Mărcuș

7. Proiect de hotărâre privind aprobarea plății sultei în sumă de 2.938 lei de către d-na Moșu Elena, rezultată din diferența de valoare dintre cele două terenuri ca urmare a aplicării cotei de 19 % TVA asupra valorii de 30.200 lei a terenului oferit la schimb de către Primăria Comunei Sîntandrei, schimb aprobat prin HCL Sîntandrei nr. 124 / 12.09.2017.
Inițiator: Primar Ioan Mărcuș

8. Proiect de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2142 Sîntandrei, nr. cadastral 2142, în suprafaţă de 827 mp, situat în localitatea Sîntandrei, str. Toamnei nr. 24
Inițiator: Primar Ioan Mărcuș

9. Proiect de hotărâre privind aprobarea rectificării bugetului de venituri și cheltuieli pe anul 2017.
Iniţiator: Primar Ioan Mărcuş

10. Proiect de hotărâre privind aprobarea Regulamentului privind regimul finanțărilor nerambursabile din fondurile bugetului local al comunei Sîntandrei alocate pentru activități nonprofit de interes local.

Iniţiator: Primar Ioan Mărcuş

11. Proiect de hotărâre privind aprobarea virării contavalorii lucrărilor de construcții aferente teritoriului comunei Sîntandrei, corespunzătoare proiectării și execuției obiectivului de investiții “Construcția drumului de legătură între centura Municipiului Oradea (strada Cazaban) și Comuna Sîntandrei(strada Râturi)

Iniţiator: Primar Ioan Mărcuş

12 .Proiect de hotărâre privind aprobarea cantității și prețurilor de vânzare a masei lemnoase     

   propusă a fi exploatată în anul 2018 din pădurea proprietate a Comunei Sîntandrei.
Iniţiator: Primar Ioan Mărcuş

Dl. primar Ioan Mărcuș propune suplimentarea ordinii de zi cu următorul proiect: 

· Proiect de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 7864 mp, cu numărul cadastral 10229 notat în CF 10229 Sîntandrei și a terenului intravilan având categoria de folosință curți construcții, în suprafață de 2934 mp, cu numărul cadastral 12281, notat în CF 12281 Sîntandrei.

De asemenea dl. Primar, inițiatorul proiectelor de hotărâre, propune scoaterea de pe ordinea de zi a următoarelor puncte:

· Pct. 4 - proiectul de hotărâre privind aprobarea Planului Urbanistic Zonal „Schimbare destinație teren și lotizare pentru locuințe cu funcțiuni complementare”, beneficiari Mîrze Alexandru și Paina Corina Anina – localitatea Sîntandrei, comuna Sîntandrei”, propune retragerea proiectului de pe ordinea de zi, motivând următoarele:

Prin înregistrarea sistematică realizată de programul CESAR, s - a constatat modificarea geometriei și a suprafețelor celor patru terenuri care constituie suportul P.U.Z-lui supus discuției. Astfel suprafețele imobilelor - terenuri sus menționate, deținute de Mîrze Alexandru, Mîrze Lenuța, Paina Dumitru și Paina Corina - Anina, obținute prin contracte de vînzare - cumpărare, au crescut pe total cu 364 mp, fără a se face niciun fel de operațiuni imobiliare, dar a scăzut cu aceeași valoare suprafața din domeniul Comunei Sîntandrei. În această situație este afectat terenul public, înclusiv drumul, care s-a îngustat de la 25,0 m lățime, în unele porțiuni la 8,0 m, ceea ce Comuna Sîntandrei nu poate accepta având în vedere că se dorește crearea unui drum de 12 - 14 m lățime pentru dezvoltarea ulterioară a zonei. 

Ca urmare, dl. Primar cere amânarea dezbaterii privind aprobarea acestui P.U.Z. într-o ședință viitoare și propune solicitarea, către O.C.P.I Bihor, de îndreptare a erorii privind geometria și suprafețele acestor imobile și revenirea la situația anterioară înregistrării sistematice, astfel încât să rămână un drum de acces de 12 - 14m lățime și proprietarii terenurilor din zonă să rămână cu suprafața legală care o au în proprietate.

Această propunere a fost discutată și în cadrul ședinței Comisiei de Urbanism, d-na Tudora Mihuța, consilier în cadrul Compartimentului Urbanism și Protecția Mediului, a prezentat comisiei de specialitate situația apărută, iar comisia nu a acordat aviz favorabil.

· Pct. 10 - Proiect de hotărâre privind aprobarea Regulamentului privind regimul finanțărilor nerambursabile din fondurile bugetului local al comunei Sîntandrei alocate pentru activități nonprofit de interes local, se propune dicutarea la o ședință viitoare.
Proiectul ordinii de zi, cu modificările intervenite, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 159 din 19.12.2017 privind aprobarea ordinii de zi.


   Totodată, dl. Primar Ioan Mărcuș propune începerea ședinței cu discutarea punctului 9 de pe Ordinea de zi. Nefiind obiecții în acest sens, se începe discutarea punctului 9 de pe ordinea de zi, respectiv:
  - Proiect de hotărâre privind aprobarea rectificării bugetului de venituri și cheltuieli pe anul 2017.

  La punctul 9 de pe ordinea de zi, d-na Spătar Nicoleta, consilier în cadrul Biroului Finanțe Contabilitate prezintă proiectul de hotărâre privind aprobarea bugetului de venituri și cheltuieli pe anul 2017, precizând că la definitivarea și aprobarea bugetului pe anul 2017, se vor avea în vedere următoarele:

1. HCL nr. 127 privind aprobarea acordului de asociere dintre UAT Oradea, ADI ZMO și UAT Sîntandrei prin care asociația ZMO a fost delegată să organizeze în numele și pe seama membrilor procedura de achiziție a serviciilor și lucrărilor de specialitate pentru proiectarea și execuția obiectivului de investiție „Construcția drumului de legătură între centura Municipiului Oradea (strada Cazaban) și Comuna Sîntandrei (strada Râturi)”.

2. HCL nr. 147 / 24.11.2017 privind aprobarea de către Consiliul Local Sîntandrei, a indicatorilor tehnico - economici specifici din S.F.-ul investiției mai sus menționate de către UAT-urile Oradea și Sîntandrei.

3. Adresa înregistrată cu nr. 12031/15.12.2017 prin care „Asociația de Dezvoltare Intercomunitară Ecolect Group” ne solicită achitarea cotizației restante pentru perioada 2012 - 2017 în cuantum de 18000 lei până la data de 31.12.2017, în conformitate cu Actul Constitutiv, statutul și modificările aduse acestora.

    Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.



Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 160 / 19.12.2017 privind aprobarea rectificării bugetului de venituri și cheltuieli pe anul 2017.
Se revine la ordinea de zi, respectiv la punctul 1 al ordinii de zi, dl. Primar prezintă proiectul de hotărâre privind stabilirea impozitelor și taxelor locale pe anul 2018, precizând cu nu s-au primit propuneri, sugestii sau opinii cu valoare de recomandare privind proiectul de hotărâre supus dezbaterii publice, iar doamna Valeria Pituț și doamna Angelica Gozman – Pop, angajate în cadrul Compartimentului Impozite şi Taxe, prezintă Tabloul cuprinzând valorile impozabile, impozitele și taxele locale, alte taxe asimilate acestora, precum și amenzile propuse a se aplica începând cu anul 2018 .

Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate cu prezentarea propunerilor de modificare a taxelor așa cum au fost discutate în cadrul ședinței Comisiei de specialitate.
  Dl. consilier Ciprian Mihai Fechetea propune majorarea cotei de la 0,6 % a impozitului / taxei pentru clădirile nerezidenţiale în cazul persoanelor fizice la 1,0 %, revenindu-se în acest mod la cotele avute în anul 2016, iar în cazul persoanelor juridice cota impozitului / taxei pentru clădirile nerezidențiale să fie de 1,2 %. Pentru stabilirea cotei impozitului / taxei pentru clădirile rezidențiale propune ca aceasta să fie de 0,2 % atât în cazul persoanelor fizice cât și a celor juridice. Nemaifiind discuții pe baza acestei propuneri, dl. consilier Ciprian Mihai Fechetea președinte de ședință, o supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, se decide modificarea cotei privind impozitul pe clădiri și taxa pe clădiri.   
  Dl. consilier Sebastian – Paul Tocai propune majorarea bonificației acordate pentru plata cu anticipație până la data de 31 martie, a impozitului, datorat pentru întregul an de către contribuabilii persoane juridice de la 5% la 10%. Domnul Primar Ioan Mărcuș insistă ca în cazul persoanelor fizice această bonificație să rămână la 10% ca în anii precedenți. Dl. consilier Ciprian Mihai Fechetea dorește să știe ce se întâmplă în situația în care se acordă această bonificație de 10 % persoanelor juridice, de unde se va acoperi pierderea de 5%. Dl. consilier Ovidiu – Alexandru Cseh afirmă că lui nu i se pare normal să sufere o firmă pentru deciziile proaste luate de Guvern. Nemaifiind discuții pe baza acestei propuneri, dl. consilier Ciprian Mihai Fechetea președinte de ședință, o supune la vot, prin vot deschis prin ridicarea mâinii și cu 13 voturi „pentru”, 1 vot „împotrivă” și fără „abțineri”, se decide acordarea bonificației de 10% și în cazul persoanelor juridice pentru plata cu anticipație până la data de 31 martie a impozitului, datorat pentru întregul an de către contribuabili.
  Dl. Primar Ioan Mărcuș supune consilierilor propunerea de majorare a impozitului pe teren intravilan și extravilan, precum și pe mijloacele de transport în cazul persoanelor fizice și juridice - 20 %. Nefiind discuții pe marginea acestei propuneri dl. consilier Ciprian Mihai Fechetea președinte de ședință, o supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, se decide majorarea impozitului pe teren intravilan și extravilan, precum și pe mijloacele de transport în cazul persoanelor fizice și juridice.

Totodată dl. Primar Ioan Mărcuș propune majorarea taxei pentru emiterea certificatului de atestare fiscală în regim de urgență de la 10 lei la 20 de lei. Dl. consilier Ciprian Mihai Fechetea propune ca această taxă să fie 25 de lei ca și la Municipiul Oradea. Nemaifiind alte propuneri pe baza acestui subiect dl. consilier Ciprian Mihai Fechetea președinte de ședință, o supune la vot, prin vot deschis prin ridicarea mâinii și cu unanimitate de voturi, se decide majorarea taxei pentru emiterea certificatului de atestare fiscală în regim de urgență la 25 de lei.
Dl. consilier Sebastian – Paul Tocai propune majorarea taxei pentru rezervare loc de veci de la 200 lei / 10 ani la 500 lei / 10 ani. Dl consilier Dorin Dumitru Mărcuș și dna. consilier Daniela Achim propun ca această taxă să fie 600 lei / 10 ani. Nemaifiind alte propuneri pe baza acestui subiect dl. consilier Ciprian Mihai Fechetea președinte de ședință, o supune la vot, prin vot deschis prin ridicarea mâinii și cu 8 voturi pentru, șase împotrivă, fără abțineri se decide majorarea taxei pentru rezervare loc de veci la 600 lei / 10 ani. 
   Nemaifiind discuții pe marginea acestui proiect, dl. Consilier Ciprian Mihai Fechetea președinte de ședință, supune la vot proiectul de hotărâre privind stabilirea impozitelor și taxelor locale pe anul 2018, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 161 / 19.12.2017 privind stabilirea impozitelor și taxelor locale pe anul 2018.
   La punctul 2 al ordinii de zi dl. Primar Ioan Mărcuş prezintă proiectul de hotărâre privind aprobarea scutirii de impozit pe teren și construcții pentru Văscan Marioara pe anul 2018, precizând că numita a solicitat scutirea la impozitul datorat pe anul 2018 la clădirea și terenul aferent acesteia motivând că suferă de mai multe probleme de sănătate și are un venit lunar mai mic decât salariul minim brut pe țară, informații care au rezultat și în urma anchetei sociale dispuse a se efectua la domiciliul solicitantei, fiind îndeplinite astfel prevederile legale.

  Dl. consilier Tocai Sebastian preşedintele Comisiei Buget-Finanţe prezintă avizul favorabil al comisiei de specialitate cu privire la acest proiect de hotărâre.
  Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 14 voturi “pentru” fără voturi împotrivă sau abțineri este adoptată H.C.L. nr. 162 din 19.12.2017 privind aprobarea scutirii  de impozitul pe teren şi construcţii pentru Văscan Marioara pentru anul 2018.

  La punctul 3 al ordinii de zi, dl. Primar Ioan Mărcuș prezintă proiectul de hotărâre privind atribuirea de denumiri de străzi, terenului intravilan identificat prin nr. cad.11825, înscris în cartea funciară nr. 11825 (nr. CF sporadic 57316) cu suprafața de 8328 mp urmând să-i fie atribuită denumirea de Strada FABRICILOR, iar terenului intravilan identificat prin nr. cad. 8668 (nr. cad. vechi 57722), înscris în cartea funciară nr. 8668 (nr. CF sporadic 57722) cu suprafața de 5411 mp urmând să-i fie atribuită denumirea de Strada PANDURILOR.
  Dl. consilier Șuteu Sebastian Horia, președintele Comisiei de urbanism prezintă discuțiile avute în cadrul ședinței de comisie conform raportului de specialitate al Compartimentului de Urbanism și Protecția mediului, primind avizul favorabil al comisiei de specialitate.
  Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 14 voturi “pentru”, fără voturi împotrivă, fără abțineri este adoptată H.C.L. nr. 163 din 19.12.2017 privind atribuirea de denumiri de străzi în comuna Sîntandrei.      
Se trece la discutarea punctului introdus suplimentar pe ordinii de zi:

Dl. Primar prezintă proiectul de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 7864 mp, cu numărul cadastral 10229 notat în CF 10229 Sîntandrei și a terenului intravilan având categoria de folosință curți construcții, în suprafață de 2934 mp, cu numărul cadastral 12281, notat în CF 12281 Sîntandrei.


De asemenea dl. Primar Ioan Mărcuș precizează că ținând cont de necesitatea şi oportunitatea reglementării situaţiei juridice a tuturor terenurilor la nivelul comunei Sîntandrei și având în vedere faptul că în urma inventarierii terenurilor, la nivelul comunei există terenuri care ar putea face obiectul diferitelor investiții, terenuri pe care se află construcții dar acestea nu sunt notate corespunzător în evidențele de carte funciară și având în vedere că aceste terenuri fac parte din bunurile prevăzute în anexa nr. III, pct. 1 și 2 la Legea 213 / 1998 privind proprietatea publică și regimul juridic al acesteia, actualizată, propune spre aprobarea Consiliului Local al Comunei Sîntandrei acest proiect de hotărâre având și avizul favorabil al Comisiei Juridice.
Preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 14 voturi “pentru”, fără voturi împotrivă, fără abțineri este adoptată H.C.L. nr. 164 din 19.12.2017 privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 7864 mp, cu numărul cadastral 10229 notat în CF 10229 Sîntandrei și a terenului intravilan având categoria de folosință curți construcții, în suprafață de 2934 mp, cu numărul cadastral 12281, notat în CF 12281 Sîntandrei.
  La punctul 5 al ordinii de zi, dl. Primar Ioan Mărcuș prezintă proiectul de hotărâre privind aprobarea aprobarea Planului Urbanistic Zonal „Lotizare teren pentru locuințe cu funcțiuni complementare”, beneficiar Opre Gabriel Sandu.


  Dl. consilier Șuteu Sebastian Horia, președintele Comisiei de urbanism prezintă PUZ-ul conform schiței și raportului de specialitate al Compartimentului de Urbanism și Protecția Mediului, primind avizul favorabil al comisiei de specialitate. 

Nefiind nicio obiecție, preşedintele de şedinţă, dl. Ciprian Mihai Fechetea îl supune la vot proiectul de hotărâre, prin vot deschis cu ridicarea mâinii şi cu 14 voturi “pentru” fără voturi împotrivă sau abțineri este adoptată H.C.L. nr. 165 din 19.12.2017 Privind aprobarea Planului Urbanistic Zonal ”Lotizare teren pentru locuințe și funcțiuni complementare, loc. Sîntandrei, comuna Sîntandrei, județul Bihor” având ca beneficiar pe Opre Gabriel Sandu.
  La punctul 6 al ordinii de zi dl. Primar Ioan Mărcuș prezintă proiectul de hotărâre privind reactualizarea comisiei de inventariere a bunurilor care alcătuiesc domeniul public și privat al comunei Sîntandrei și aprobarea Regulamentului de desfășurare a inventarierii patrimoniului. Astfel potivit prevederilor legale la nivelul fiecărei unităţi administrative - teritoriale, comisia specială pentru întocmirea inventarului bunurilor care alcătuiesc domeniul public al comunelor, are următoarea componență: 

Preşedinte: primarul,

Membrii: 

· secretarul comunei, care va fi şi secretarul comisiei speciale, 

· contabilul;

· agentul agricol;

· tehnicianul în construcţii sau un alt funcţionar public din cadrul aparatului propriu

 
Având în vedere vacantarea postului de șef birou financiar – contabilitate și promovarea temporară în funcția de șef birou a doamnei Nicoleta Spătar, se impune reactualizarea comisiei de inventariere.

D-na consilier Mihalca Georgeta președintele Comisiei juridice prezintă avizul favorabil al comisiei de specialitate.


Nefiind discuții pe marginea acestui proiect, președintele de ședință, dl. Ciprian Mihai Fechetea îl supune la vot proiectul de hotărâre, prin vot deschis cu ridicarea mâinii şi cu 14 voturi “pentru” fără voturi împotrivă sau abțineri este adoptată H.C.L. nr. 166 din 19.12.2017 privind actualizarea comisiei speciale pentru întocmirea inventarului bunurilor care alcătuiesc domeniul public al Comunei Sîntandrei.  


  La punctul 7 al ordinii de zi dl. Primar Ioan Mărcuș prezintă proiectul de hotărâre privind aprobarea plății sultei în sumă de 2.938 lei de către d-na Moșu Elena, rezultată din diferența de valoare dintre cele două terenuri ca urmare a aplicării cotei de 19 % TVA asupra valorii de 30.200 lei a terenului oferit la schimb de către Primăria Comunei Sîntandrei, schimb aprobat prin HCL Sîntandrei nr. 124 / 12.09.2017, precizând că la definitivarea și stabilirea sultei, s-au avut în vedere următoarele:

1. Legea nr. 227 din 8 septembrie 2015 privind Codul fiscal, Titlul VII, cap. IV, art. 272, conform căreia în cazul schimbului de bunuri sau servicii, fiecare persoană impozabilă se consideră că a efectuat o livrare de bunuri sau o prestare de servicii cu plată. 

Astfel, potrivit prevederilor art. 291, alin. 1, lit. b – “Cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotelor reduse, iar nivelul acesteia este: de 19% începând cu data de 1 ianuarie 2017”.

2. HCL Sîntandrei nr. 124 / 12 septembrie 2017 prin care s-a aprobat schimbul de terenuri între Comuna Sîntandrei și doamna Moșu Elena.

  Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.


  Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 167 / 19.12.2017 privind aprobarea plății sultei rezultate din diferența de valoare dintre terenurile care au făcut obiectul schimbului între Comuna Sîntandrei și d-na Moșu Elena, aprobat prin HCL Sîntandrei nr. 124 / 12 septembrie 2017

  La punctul 8 al ordinii de zi dl. Primar Ioan Mărcuș prezintă proiectul de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2142 Sîntandrei, nr. cadastral 2142, în suprafaţă de 827 mp, situat în localitatea Sîntandrei, str. Toamnei nr. 24.
  Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.


  Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 168 / 19.12.2017 privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2142 Sîntandrei, nr. cadastral 2142, în suprafaţă de 327 mp, situat în localitatea Sîntandrei, str. Toamnei nr. 24.
La punctul 11 de pe ordinea de zi, d-na Spătar Nicoleta, consilier în cadrul Biroului Finanțe Contabilitate prezintă proiectul de hotărâre privind aprobarea virării contravalorii lucrărilor de construcții aferente teritoriului comunei Sîntandrei, corespunzătoare proiectării și execuției obiectivului de investiții “Construcția drumului de legătură între centura Municipiului Oradea (strada Cazaban) și Comuna Sîntandrei (strada Râturi), precizând că la definitivarea și stabilirea virării contravalorii lucrărilor de construcții aferente teritoriului comunei Sîntandrei, se vor avea în vedere următoarele:

1.  HCL nr. 127 privind aprobarea acordului de asociere dintre UAT Oradea, ADI ZMO și UAT Sîntandrei prin care asociația ZMO a fost delegată să organizeze în numele și pe seama membrilor procedura de achiziție a serviciilor și lucrărilor de specialitate pentru proiectarea și execuția obiectivului de investiție „Construcția drumului de legătură între centura Municipiului Oradea (strada Cazaban) și Comuna Sîntandrei (strada Râturi)”.

2. HCL nr.147 / 24.11.2017 privind aprobarea de către Consiliul Local Sîntandrei, a indicatorilor tehnico-economici specifici din S.F.-ul investiției mai sus menționate de către UAT-urile Oradea și Sîntandrei.

3. Adresa înregistrată cu nr. 12031/15.12.2017 prin care „Asociația de Dezvoltare Intercomunitară Ecolect Group” ne solicită achitarea cotizației restante pentru perioada 2012-2017 în cuantum de 18000 lei până la data de 31.12.2017 în conformitate cu Actul Constitutiv, statutul și modificările aduse acestora.

   Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.


  Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 169 / 19.12.2017 privind aprobarea virării contravalorii lucrărilor de construcții aferente teritoriului comunei Sîntandrei, corespunzătoare proiectării și execuției obiectivului de invenstiții “CONSTRUCȚIA DRUMULUI DE LEGATURĂ ÎNTRE CENTURA MUNICIPIULUI ORADEA (Strada CAZABAN) și COMUNA SÎNTANDREI (Strada RÂTURI)”.
La punctul 12 de pe ordinea de zi, d-l Ilie Olari, consilier în cadrul Compartimentului Administrarea Domeniului Public și Privat prezintă proiectul de hotărâre privind aprobarea cantității și prețurilor de vânzare a masei lemnoase propusă a fi exploatată în anul 2018 din pădurea proprietate a Comunei Sîntandrei.

Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 170 / 19.12.2017 privind aprobarea cantității și a prețurilor de vânzarea a masei lemnoase propusă a fi exploatată în anul 2018 din pădurea proprietatea comunei Sîntandrei, conform datelor furnizate de Direcția Silvică Bihor – Ocolul Silvic Oradea, administratorul pădurii.

 La Diverse, dl. Primar prezintă următoarele cereri :

→ Dl. Chiș Daniel, domiciliat în com. Sîntandrei, sat Sîntandrei, nr. 576, jud. Bihor solicită efectuarea unui schimb de teren cu terenul proprietate personală în suprafață de 3500 mp conform nr. cad. 2039, CF 2039 Sîntandrei (CF sporadic 50645), într-o zonă accesibilă și pe timp de ploaie, pentru parcarea mașinilor care le deține pentru instalarea albinelor și construirea unei hale pentru depozitarea produselor apicole.
Domnul consilier Ciprian Mihai Fechetea afirmă că albinele nu au ce căuta în zona rezidențială și întreabă dacă nu ar putea primi un loc undeva lângă platforma de beton a comunei.

Domnul Primar Ioan Mărcuș afirmă că în acea zonă nu există spațiu disponibil.

Domnul consilier Dorin Dumitru Mărcuș afirmă că acolo unde e terenul d-lui Chiș Daniel există spațiu suficient pentru ce dorește să facă, deci nu înțelege necesitatea efectuării unui astfel de schimb.

Domnul consilier Ciprian Mihai Fechetea revine la afirmația mai susmenționată și susține că datorită deceselor înregistrate în ultimii ani din cauza înțepăturilor de albine, ar trebui interzise în prezent în zonele rezidențiale, nu să li se atribuie terenuri pentru depozitarea familiilor de albine.

În urma discuțiilor avute, consilierii decid să nu i se atribuie teren din cauza lipsei spațiului disponibil într-o zonă nerezidențială.

→ PFA Vidican Mihaela Liliana solicită aprobarea concesionării terenului identificat cu nr. cad. 496 înscris în CF 496 Sîntandrei (CF sporadic 52483 Sîntandrei) în vederea continuării dezvoltării activității de producție a legumelor atât în câmp cât și în solarii; consilierii decid că o astfel de cerere nu poate fi aprobată deoarece Comuna Sîntandrei are alte planuri cu terenul respectiv.

→ Partidul USR solicită sprijinirea filialei USR Sîntandrei prin acordarea unui spațiu pentru a-și putea desfășura activitatea în condiții optime; consilierii decid că în momentul de față nu există un astfel de spațiu disponibil pe raza Comunei Sîntandrei.
→ Fundația Viața Nouă pentru Copii solicită concesionarea unei suprafețe de teren pentru continuarea activității derulate în clădirea situată în localitatea Sîntandrei, pe strada Viorelelor, nr. 582/A; se solicită documente pentru a exista o evidență a situației și discutarea acestei probleme în Comisia de Învățământ.
→ Asociația Filantropia Oradea solicită parteneriatul în derularea proiectului “Aripi de Înger” pentru construirea a trei case pentru copii prin punerea la dispoziție prin concesionare, sau cu titlu gratuit a terenului necesar derulării acestei investiții. Dl. Primar Ioan Mărcuș precizează cu nu există teren disponibil.
→ Dl. Papp Jozsef Janos și Papp Ioana Paula, solicită achiziționarea terenului cu nr. cadastral 11820, în suprafață de 48 mp situat în spatele proprietății personale din str. Dobogei nr. 23.

Acest teren va fi cuprins în PUZ-ul cu destinația de spații verzi.

  Nefiind alte probleme la ordinea de zi, întrebări sau interpelări, preşedintele de şedinţă, domnul consilier Ciprian Mihai Fechetea, declară închise lucrările şedinţei.

PREŞEDINTE DE ŞEDINŢĂ







     SECRETAR,

     CONSILIER


   Ciprian Mihai FECHETEA







     Dorina ILEA                      
